text: Dist Cléomadès : "Moult m'anuie
   Que cis hom à ce nés de truie
   Doit avoir Marine, ma suer.
   Sachiez que moult me touche au cuer
   K'ainc ne fu si bele riens née,
   Ci a trop dure destinée.
   À envis m'i assentiroie
   Se je pour vous faire l'osoie."
   Dist li rois : "Faire le convient."
   Adont li consaus le roi vient
   PageV01P066
   Que Cléomadès ot mandé.
   Au roi ont ensamble monstré
   Qu'il seroit bon c'on essaiast
   Les trois joiaus et esprouvast
   Pour savoir se tel povoir ont
   Li jouel k'entendre li font.
   Et li rois dist bon li sembloit
   Et que bien raison y avoit.
  